alexandrainst/scandi-wiki huggingface dataset:
Europavei 45 (Sverige)

Europavei 45 i Sverige er en stamvei som går mellom Göteborg og Karesuando. Den er del av europavei 45 og er med 1690 km Sveriges lengste vei.

Forlengelse
Den 24. november 2006 ble Europavei 45 forlenget, med start i Karesuando ved at den svenske riksvei 45 (Karesuando-Göteborg) ble oppgradert til europavei. Den er da 4920 km lang og var før det 3230 km. Omskiltinga skjedde sommeren 2007.

Veialternativer
Det finnes alternative veier for å reise fra et sted langs veien til et annet.
 Göteborg-Mora:  /  via Mariestad, 1 km kortere
 Mora-Östersund:  /  /  /  via Los, 18 km kortere.
 Göteborg-Karesuando:  /  /  /  /  /  /  via Västerås-Luleå-Pajala, 48 km kortere.

Knutepunkter

Kiruna kommune
  Muonioälven (≈200 m) →   →   Kaaresuvanto (Finland)
 Karesuando
 Bro ved Vittangi (≈150 m)
 Vittangi
 Svappavaara felles trasé til Gällivare
Gällivare kommune
 Janstorp
 
 Gällivare, arm E10.01 fra Hällan
Jokkmokk kommune
 Jokkmokk
Arvidsjaur kommune
 Kåbdalis
 Arvidsjaur, felles trasé til Julträsk → , 
 Julträsk

Sorsele kommune
 Sorsele, felles trasé til Blattniksele
 Blattniksele
Storuman kommune
 Storuman
Vilhelmina kommune
 Storseleby
 Lövliden
 Vilhelmina, 
 Meselefors
Dorotea kommune
 Dorotea

Strömsund kommune
 Hoting
 Strömsund
 Strömsundsbron (332 m, 182 m spenn)
 Hammerdal
 Nya Litsbron (≈500 m)
Östersund kommune
 Östersund,  felles trasé til Brunflo
 Brunflo
Berg kommune
 Svenstavik
 Åsarna
 Rätan
Härjedalen kommune
  Ytterhogdal
 Älvros

 Sveg, 
 Västbacka

Orsa kommune

 Orsa
Mora kommune
 Mora
 Johannisholm
Malung-Sälen kommune
 Malung, felles trasé til Torsby

Torsby kommune
 Stöllet
 
 Torsby
Sunne kommune
 Sunne
 Västra Ämtervik
Kil kommune
 Fagerås, 
Grums kommune
 Grums felles trasé til Valnäsmotet
 Motorvei forbi Segmon
 Valnäsmotet 
Säffle kommune
 Säffle

Åmål kommune
 Åmål
  Bro ved Köpmannebro (≈300 m)
Mellerud kommune
 Mellerud
Vänersborg kommune
 Frändefors
 Båberg
 Motortrafikkvei Båberg–Stallbacka/Trollhättan
Trollhättan kommune
 Stallbackabron (1392 m)
 Trollhättan ,  
 Motorvei Sylte(Trollhättan)-Surte, 55 km
Lilla Edet kommune
 Lilla Edet
 Göta 
Ale kommune
Surte 
Göteborg kommune
Göteborg-Agnesberg → til  Angeredsbron, 930 m, 47 m høy
 Göteborg-Hjällbo
 E20.10 Göteborg-Marieholm →  Marieholmstunneln, til E6; og til E20

 Göteborg-Gullberg → til 
 Gullbergstunneln (310 m)
 Götatunneln (≈1600 m, 35 muh)
 Ferge fra Göteborg (3.15 timer, 4 turer/dag, Stena Line)
Arm E45.01 til E6.20 Rödastensmotet

Referanser

Se også
Europavei 45
Europavei 45 (Danmark)

Eksterne lenker
 Stena Line
 Forslag å forlenge E45 i Sverige

Europaveier i Sverige
Västra Götalands län
Värmlands län
Dalarnas län
Jämtlands län
Västerbottens län
Norrbottens län
Maastricht-traktaten

Maastricht-traktaten eller Traktat om Den europeiske union ble undertegnet i Maastricht i Nederland 7. februar 1992 av medlemmene av De europeiske fellesskap (EF). Den trådte i kraft 1. november 1993 og opprettet Den europeiske union (EU). Gjennom traktaten fikk EU også en ombudsmann. Traktaten ble utformet under et møte som ble holdt i samme by fra 9. til 10 desember 1991.

Beskrivelse
Begrepet Den europeiske union ble skapt gjennom Maastricht-traktaten (Unionstraktaten). I TEU art. 1 står det: «Ved denne traktat oppretter De høye traktatparter seg imellom en europeisk union, heretter kalt Unionen. Denne traktat utgjør en ny etappe i prosessen for å skape en stadig nærmere sammenslutning mellom det europeiske folk, hvor avgjørelser skal tas så åpent som mulig og så nære borgerne som mulig»

Det står videre at unionen skal grunnlegges på EF og den politikk og det samarbeide som etableres gjennom unionstraktaten, dvs. en felles utenriks- og sikkerhetspolitikk. Unionen skal ha felles institusjonell ramme, dvs. at de fem institusjonene dels skal utøve sin myndighet innenfor EF og dels i henhold til bestemmelsene i Unionstraktaten. EF-institusjonene er altså samtidig å betrakte som Unionens institusjoner. Unionstrakaten oppretter ingen egen unionsinstitusjoner. På toppen av Unionen finner man igjen Det Europeiske Rådet. Det blir institusjonenes oppgave å finne ut i henhold til hvilke traktater de i ethvert tilfelle utøver sin myndighet. 

Mens EF var bygget opp på «fellesskaps-modellen», er EU basert på den vanlige folkerettslige modell, hvor det ikke finnes slike føderative elementer som preger EF. Unionstraktaten bygger på enstemmighet mellom medlemsstatene om samtlige av disse skal bli rettslige bundet, og inneholder heller ingen lovgivnings-mekanisme som tilsvarer den man finner i EF. Rettslig sett er det derfor mer treffende å si at EU består av to pilarer, nemlig EF og Unionstraktaten.

Etter at Maastricht-traktaten trådte i kraft 1. november 1993 besto EU av tre hovedkomponenter, ofte kalt søyler.

 Søyle 1 var de tre europeiske fellesskap, nemlig kull- og stålfellesskapet, Det europeiske atomenergifellesskap (EURATOM), og samarbeidet basert på Romatraktaten. Disse betegnes nå som EF (Det europeiske fellesskap) mot tidligere EØF.

 Søyle 2 representerer den felles utenriks- og sikkerhetspolitikk (FUSP)

 Søyle 3 omfatter justis- og politisamarbeidet

Innførte mål om felles valuta (euro) og Den europeiske sentralbank.

Den europeiske unions historie

Se også 
 Traktaten om Den europeiske union (konsolidert)

Referanser

Eksterne lenker
  Originalversjon av Maastricht-traktaten i fulltekst 
  Gjeldende versjon av Maastricht-traktaten i fulltekst

Maastricht-traktaten
Internasjonale avtaler
Traktater av 1992
1992 i Nederland
Andrea Mead-Lawrence

Andrea Bario «Andy» Mead-Lawrence (født 19. april 1932 i Rutland County, Vermont, død 30. mars 2009) var en amerikansk alpinist.

Hun var den første amerikanske alpinisten som vant to olympiske gullmedaljer. Under OL 1952 i Oslo gikk hun til topps både i slalåm og storslalåm.

Referanser

Eksterne lenker 
 

Alpinister fra USA
Olympiske mestere for USA
Verdensmestere i alpint
Deltakere for USA under Vinter-OL 1948
Alpinister under Vinter-OL 1948
Medaljevinnere under Vinter-OL 1952
Deltakere for USA under Vinter-OL 1952
Alpinister under Vinter-OL 1952
Deltakere for USA under Vinter-OL 1956
Alpinister under Vinter-OL 1956
Personer fra Rutland County i Vermont
Fødsler i 1932
Dødsfall i 2009
Olympiske medaljevinnere i alpint
Libreville

Libreville er hovedstaden og den største byen i Gabon. Byen ble anlagt etter at franske handelsmenn ankom i 1843 og fikk navnet Libreville siden en del befridde slaver ble sendt dit (på samme måte som Freetown i Sierra Leone).

Historie 

Området hadde i lang tid vært bebodd av Mpongwéstammen, da franske kolonister tok over landet i 1839. Byen ble grunlagt i 1843 som en handelsstasjon med navnet Gabon. Et stort antall befridde slaver ble sendt hit, og byen døptes om til Libreville («Friby»). Libreville var den viktigste havnen i Fransk Ekvatorial-Afrika fra 1934 til 1946.

Byen vokste langsomt som handelsplass og mindre administrativt sentrum, og hadde ved selvstendighetserklæringen 1960 en folkmengde på 31 000. Siden da har den som hovedstad vokst raskt og det er anslått at den nå huser halvparten av Gabons befolkning.

Geografi 
Fra nord til sør er de største distriktene i området Batterie IV, Quartier Louis (kjent for sitt natteliv), Mont-Bouët og Nombakélé, Glass, Oloumi (industriområde) og Lalala. Byens havn og jernbanestasjon langs Trans-Gabonlinjen til Franceville ligger i Owendo, sør for hovedområdet. Utenfor disse distriktene ligger fattigere boligområder.

Transport 
Libreville internasjonale lufthavn, hovedbase for Air Gabon, ligger omkring elleve kilometer nord for byen.

Kultur og utdanning 
Severdigheter inkluderer Nasjonalmuseet for kunst og tradisjoner, det franske kultursentret, St. Maries katedral, trekirken St. Michael, Nkembo, Arboretum de Sibang, og to kulturbyer. Librevilles hovedmarked ligger i Mont-Bouët.

Gabons administrasjonsskole og jusskole ligger også i Libreville. I Libreville ligger Omar Bongo-universitet, grunnlagt 1970, flere forskningsinstitutt og bibliotek.

Industri 
Libreville har båtbyggerindustri, bryggeriindustri og sagbruk. Byen eksporterer råvarer som tre, gummi og kakao fra byens havn og dypvannshavnen i Owendo.

Eksterne lenker 
  Site officiel de la Mairie de Libreville
  Centre Culturel Français Saint-Exupéry, Libreville/Gabon
  Campus Numérique Francophone de Libreville
  Photographies de Libreville
  gabonbusiness.com
  Vue aérienne de Libreville 

Byer i Gabon
Hovedsteder i Afrika
Bosetninger etablert i 1848
Ansiennitet

Ansiennitet angir, i Norge, hvor lenge en person har vært ansatt i en bedrift.
Begrepet brukes også av boligbyggelag når forkjøpsrett avklares.

Mange lønnssystemer er konstruert slik at man går trinnvis opp i lønn med stigende ansiennitet (ansiennitetsopprykk/opprykk på ansiennitetsstigen). Vær oppmerksom på at lønnsansiennitet kan være forskjellig fra bedriftsansiennitet fordi man kan få godkjent ekstra lønnsansiennitet som følge av utdanning eller tidligere yrkeserfaring. 

Tariffavtalene har nærmere regler om hva slags utdanning/praksis som kan gi ekstra lønnsansiennitet. 

Betydningen av ansiennitet for arbeidstagerens lønn avhenger av det som er fastsatt i de enkelte tariffavtaler (tjenesteansiennitet, tidligere lønnsansiennitet). For statens vedkommende er dette regulert ved hovedtariffavtalens regler, som bl.a. har bestemmelser om godskriving av tidligere offentlig og privat tjeneste og om tilleggsansiennitet, om godskriving fullt ut av all militærtjeneste m.m., om omsorgsarbeid i hjemmet, og som angir hvilke permisjoner som ikke avbryter tjenesteansienniteten. Dersom ikke annet er bestemt, beholdes tjenesteansienniteten ved direkte overgang fra en stilling til en annen i det statlige tariffområde, også ved overgang fra deltidsstilling til heltidsstilling.
Arbeidsmiljølovens regler om oppsigelsesvern innebærer at arbeidsgiver må ta hensyn til arbeidstagere som har lang ansiennitet i virksomheten når det gjelder oppsigelse pga. driftsinnskrenkninger m.m. og når det gjelder fortrinnsrett til ny ansettelse. I tariffavtaler er det ofte fastsatt at ansienniteten under ellers like vilkår skal legges til grunn, både når det gjelder oppsigelser og permitteringer.
Se link til Statens Personalhandbok: 7.3.4 § 4 Beregning av ansiennitet ved tilsetting http://www.sph.dep.no/Statens-Personalhandbok-2010/

Arbeidsliv
Gasskammer

Gasskammer er en henrettelsemetode hvor den som skal henrettes utsettes for dødelig gass i et gasstett rom. Metoden blir praktisert i USA av fem stater: Wyoming, California, Maryland, Missouri og Arizona (i alle disse statene kan den dømte også velge giftsprøyte). Den dødelige gassen dannes ved at kaliumcyanid eller natriumcyanid blandes i et beger med saltsyre. Blandingen utvikler cyanidgass, som ødelegger kroppens evne til å prosessere hemoglobinet i blodet. Den dømte mister bevisstheten i løpet av få sekunder og kveles. En person som prøver å holde pusten, vil ofte få kraftige kramper. I USA brukes en giftig, og ikke i seg selv kvelende gass, da kvelning er i strid med menneskerettighetene.

Det første kjente gasskammer vi vet om, ble rigget i stand under slaveoppstanden på St Domingue (våre dagers Haiti).  Napoleon hadde gjeninnført slaveriet og slavehandelen igjen i fransk Vestindia, og satte general Charles Leclerc, gift med Napoleons søster Pauline Bonaparte, til å nedkjempe opprøret som fulgte. Leclerc døde av gulfeber, og generalen som etterfulgte ham, gikk frem med stor brutalitet. Ved å stue tilfangetatte svarte og mulatter inn i lasterommet på et skip, og brenne svovel der natten igjennom, konstruerte han et fungerende gasskammer. Om morgenen ble likene slengt over bord, og flere fanger stuet inn i lasterommet.

Gasskammer ble brukt først i 1939 i Nazi-Tyskland for å drepe till slutt millioner av mennesker under andre verdens krig.

Se også
 Liste over henrettelsesmetoder

Referanser

Dødsstraff
Holocaust
Muustrøparken

Muustrøparken er en skulpturpark i Inderøy kommune, og er kommunens tusenårssted. Parken ligger langs Granaelva, midt i kommunesentret Straumen. I 2007 ble den kåret til Årets grønne park av Norske anleggsgartnere. Parken har navn etter handelsmann Lorents D. Muus (1809–87).

Billedhoggeren Nils Aas har skjenket åtte skupturer til parken. Dette er «Flyndre», «And», «Stavhopper'n», «Ringkatta», «Lesende», «Elg», «Fisker» og «Ekorn». «Flyndre» er en skulptur av Inderøys kommunevåpen. Parken inneholder i tillegg et amfi med scene, lekeområder og kvernhus med mikrokraftverk.

Referanser

Eksterne lenker
 Muustrøparken på Den Gyldne Omvei - kort omtale og fotografier

Kultur i Inderøy
Kultur i Trøndelag
Tusenårssteder
Skulpturparker i Norge
King Kong

King Kong er en fiktiv kjempegorilla som hadde sin debut i filmen King Kong. Siden den første filmen om King Kong kom i 1933 er det blitt laget en rekke filmer om ham og andre beslektede kjempegorillaer:

 King Kong (1933)
 The Son of Kong (1933)
 Wasei king kong (1933)
 King Kong Appears in Edo (1938)
 Mighty Joe Young (1949)
 King Kong vs. Godzilla (1962)
 King Kong Escapes (1967)
 Kong Island (1968)
 King Kong (1976)
 Ape (1976)
 The Mighty Peking Man (1977)
 King Kong II (1986)
 Mighty Joe Young (1998)
 King Kong (2005)
 Kong Skull Island'' (2017)

Filmfigurer
King Kong
The Sims (videospill)

The Sims er et videospill utviklet av Maxis og utgitt av Electronic Arts. Spillet er skapt av spilldesigner Will Wright, som også er mannen bak suksesspillene SimCity og SimEarth.

The Sims er en simulasjon av daglige aktiviteter til en eller flere virtuelle personer («simmer») i en mindre forstad utenfor SimCity. En kan si at spilleren leker i et virtuelt dukkehus.

Spillet ble først utgitt 4. februar 2000. Ved 22. mars 2002 hadde The Sims solgt over 6,3 millioner kopier over hele verden, og overtok tittelen som «tidenes bestselgende PC-spill» fra Myst (1993). 7. februar 2005 hadde det blitt solgt over 16 millioner kopier av spillet.

Siden utgivelsen i 2000 har det også blitt utgitt syv utvidelsespakker og tre oppfølgere, The Sims 2, The Sims 3 og The Sims 4.

The Sims har vunnet en rekke priser, inkludert GameSpots «Årets Spill» (Game of the Year Award) i 2000.

Overblikk 

I motsetning til mange andre videospill, har ikke The Sims et spesifisert mål eller en bestemt slutt. I stedet fokuserer spillet på dagliglivet til simmene, og vanlige aktiviteter som å sove, spise, lese og bade. Spilleren har mulighet til å lage sine egne simmer, men det er også en rekke forhåndsinstallerte simmer, som for eksempel familiene Goth og Newbie.

Musikk 

Musikken i spillet ble komponert av Jerry Martin og Marc Russo.

Simlish 

Will Wright ønsket seg et unikt språk for The Sims som var følelsesladet og energisk. Geri Lawlor og Stephen Kearin, skuespillere fra San Francisco, ble hentet inn til jobben og skapte simlish gjennom improvisasjon i studio.

Utvidelsespakker 

Det ble lansert syv utvidelsespakker til spillet frem til 2003:

 Livin' It Up
 House Party
 Hot Date
 On Holiday
 Unleashed
 Superstar
 Makin' Magic

Film 

25. mai 2007 ble det offentliggjort at 20th Century Fox hadde kjøpt filmrettighetene til The Sims. Manus vil bli skrevet av Brian Lynch som er kjent som manusforfatter av Angel: After The Fall. Filmen blir produsert John Davis som har vært produsent for filmer som Norbit og Eragon.

Se også 

 Sim City
 The Sims Online
 The Sims 2
 The Sims 3
 The Sims 4
 The Urbz

Referanser

Eksterne lenker 
 

Sims
Sims
Sims
Sims
Mac OS-spill
Videospill utviklet i USA
D.I.C.E. Awards-vinnere
Max Julen

Max Julen (født 15. mars 1961 i Zermatt) er en tidligere sveitsisk alpinist.

Toppunktet i Julens karriere kom under OL i Sarajevo, der han gikk til topps i storslalåm den 14. februar 1984. Ved siden av den olympiske triumfen vant han kun ett verdenscuprenn. Han la opp som alpinist i 1987, 26 år gammel, og driver i dag hotell i hjembyen Zermatt.

Resultater i verdenscupen i alpint

Pallplasseringer

Sammenlagtplasseringer

Eksterne lenker 
 

Sveitsiske alpinister
Olympiske mestere for Sveits
Medaljevinnere under Vinter-OL 1984
Deltakere for Sveits under Vinter-OL 1984
Alpinister under Vinter-OL 1984
Personer fra Zermatt
Fødsler i 1961
Olympiske medaljevinnere i alpint
Sveitsiske mestere i alpint
Chanel

Chanel er et fransk motehus grunnlagt i 1910 av Gabrielle Bonheur «Coco» Chanel (1883–1971). Gabrielle fikk kallenavnet “Coco” da hun jobbet som sanger i en fransk kafé. Chanels visjon var å erstatte overdådige antrekk med plagg som fremhevet uformell eleganse. I dag er Chanel kanskje mest kjent for å innføre “Den lille sorte kjolen” og Chanel drakten. Motehuset Chanel eies idag av Alain Wertheimer og Gerard Wertheimer, som er barnebarn til den tidligere Chanel-partneren og utvikleren av Chanel No.5 Pierre Wertheimer. I 2012 er fortsatt Chanel ett av verdens mest populære motehus med flere celebre superstjerner blant kundene.

Logoen
Chanels logo består av to C-er. Disse kommer fra navnet Coco Chanel. «Coco» er kallenavnet som er hyppig brukt om Chanels grunnlegger, Gabrielle Chanel. En dag hun satt på sofaen i stuen sin i 31 rue Cambon, så hun opp på lysekronen som hang over salong bordet. Den var laget av smijern og hadde to buer som la seg over hverandre, fra den synsvinkelen hun hadde. Dette ble da logoen til firmaet. Logoen var ikke kopibeskyttet før de første Chanel-butikkene ble åpnet.

Chanel arbeider nå mot illegal bruk av deres logo, som ofte blir etterlignet på billigere varer- i stor grad etteligninger av Chanels vesker. Asiatiske land skal være de som produserer mest piratkopier av veskene. En standard klassisk 2.55 jumbo-flap er den mest ettertraktede modellen. Hvis autentisk så koster vesken omkring 14 000 kroner, i motsetning til kopiene som koster rundt 600.

Chanel No. 5 
Chanel No. 5 ble introdusert i 1922, og er per dags dato verdens mest solgte parfyme. For en stund tilbake har Chanel kommet med en ny reklamefilm med den franske skuespillerinnen  Audrey Tautou i hovedrollen. Hun er Chanel No. 5s nye ansikt utad. Regissøren var Jean Pierre Jeunet og opptakene ble gjort i Istanbul og Paris. Tautou spiller rollen som en kvinne som reiser med orient-ekspressen og forelsker seg umidelbart i en mann som hun møter i gangene på toget. 
Det nye fjeset for Chanel No. 5 i 2012 er den amerikanske skuespilleren Brad Pitt. Reklame-kampanjen blir ventet lansert om ikke lenge.

Karl Lagerfeld 

Karl Lagerfeld har siden 1983 vært sjefsdesigner for Chanel.

Eksterne lenker
 

Motehus
Franske selskaper
Etableringer i 1910
Ogham-skrift

Ogham-skriften ble brukt av keltere og piktere. Den er kjent fra rundt 300-tallet og noen hundreår fremover. 

Skriften var enkelt oppbygd. Den bestod av forskjellige mønstre av rett linjer. Skriften ble ordnet i et alfabetisk system med fire grupper, noe som ligner det som var tilfellet med runene. Man kjenner ikke sikkert til skriftens opprinnelse. 

Man finner inskripsjoner både i Irland, Wales og andre steder. Mange av disse inskripsjonene har vært en viktig kilde når det gjelder de eldste former av irsk språk.

Alfabeter
Kelterne
Skriftsystemer fra Europa
Franck Piccard

Franck Piccard (født 17. september 1964 i Les Saisies) er en tidligere, fransk alpinist.

I junior-VM i alpint 1982 tok han gull i utfor.

Under OL i Calgary i 1988 vant han historiens første olympiske renn i super-G. I tillegg fikk han bronse i utforrennet. Fire år senere, under OL i Albertville, fikk han nok en gang medalje i utfor, denne gangen sølv.

Han har også en VM-medalje, bronse i super-G fra VM 1991 i Saalbach.

I løpet av karrieren vant han fire renn i verdenscupen. I sesongene 1988/89 og 1989/90 kom han på tredjeplass i disiplincupen i super-G, og i sesongen 1993/94 ble det tredjeplass i storslalåmcupen.

Verdenscupseire

Eksterne lenker 
 

Franske alpinister
Juniorverdensmestre i alpint
Olympiske mestere for Frankrike
Olympiske sølvmedaljevinnere for Frankrike
Olympiske bronsemedaljevinnere for Frankrike
Medaljevinnere under Vinter-OL 1988
Deltakere for Frankrike under Vinter-OL 1988
Alpinister under Vinter-OL 1988
Medaljevinnere under Vinter-OL 1992
Deltakere for Frankrike under Vinter-OL 1992
Alpinister under Vinter-OL 1992
Personer fra departementet Savoie
Olympiske medaljevinnere i alpint
Sveinung Fjeldstad

Sveinung Fjeldstad (født 26. august 1978) er en norsk fotballspiller som spiller spiss for Gjøvik-Lyn. Han hadde vært innom blant annet for Raufoss, Lillestrøm og Odd Grenland, og spilte for Ham-Kam da han 14. mai 2004 ble den første eliteseriespiller noensinne som ble tatt for doping. Han hadde 21. april samme år testet positivt på metabolitter av et anabolt steroid i dopingklasse S4. Han ble utestengt i to år fra all fotball og avskjediget i Hamarkameratene. Før sesongen 2006 ble han hentet hjem til moderklubben Gjøvik-Lyn, og 11. juni spilte han sin første seriekamp på over to år.
Sveinung Fjeldstad driver nå frisørsalong i Gjøvik. 

Sveinung Fjeldstad spilte cupfinale for Odd Grenland i 2002 på utlån fra Hamarkameratene.

Referanser

Eksterne lenker 
 
 HamKam.no – Fjeldstads spillerprofil
 Gjovik-Lyn.no – Fjeldstads spillerprofil

Norske fotballspillere
Fotballspillere for FK Gjøvik-Lyn
Fotballspillere for HamKam
Fotballspillere for Lillestrøm SK
Fotballspillere for Odds ballklubb
Fotballspillere for Raufoss IL
Dopingsaker i fotball
Norske frisører
Vang Fotballag

For fotballklubben fra Valdres, se Fotballklubben Vang.

Vang Fotballag (stiftet 1918) er en fotballklubb fra Hamar i Innlandet. Klubbens A-lag for herrer spiller i 5. divisjon. Klubben driver dessuten en aktiv breddesatsing.

På 1990-tallet spilte klubbens A-lag i 3. divisjon og spilte treningskamper mot storlag som Wimbledon FC og Nottingham Forest FC.

Tabellen

Divisjonsutvikling

Eksterne lenker 
 Side hos KlubbenOnline

Fotballag i Hamar
Fotballag etablert i 1918
Den tysk-britiske flåteavtale

Den tysk-britiske flåteavtale eller AGNA for Anglo-German Naval Agreement ble inngått mellom Storbritannia og Tyskland og undertegnet den 18. juni 1935. Til tross for bestemmelsene i Versaillestraktaten tillot avtalen, som var fremforhandlet av Joachim von Ribbentrop, Tyskland å la sin flåte vokse til én tredjepart av den britiske Royal Navy. Samtidig gikk Storbritannia med på å trekke sin flåte helt ut av Østersjøen, noe som gav Tyskland dominans der. Adolf Hitler var svært begeistet over avtalen, og sa at «Storbritannia har oppgitt sin flåtes innflytelse i Østersjøen, en flaske som vi tyskere kan lukke. Engelskmennene kan ikke utøve noen kontroll der. Vi er Østersjøens herrer.»

Virkning 
Den tysk-britiske flåteavtale gjorde det lettere for den tyske Kriegsmarine å kontrollere mesteparten av transporten inn og ut av Østersjøen, som også inkludere Bottenviken. Det var fra havnen Luleå innerst i den at halvparten av Tysklands jernmalm ble transportert fra. Denne virkige forsyningslinjen ville nå ikke lenger britene kunne forstyrre i tilfelle krig.

Da Den tysk-britiske flåteavtale ble undertegnet, var det faktisk Danmark som hadde det beste utgangspunkt for eventuelt å blokkere Østersjøen. Men Operation Weserübung den 9. april 1940 endret dette med et slag.

Eksterne lenker 

 Avtalen i fulltekst (engelsk)

Tysklands forsvar